135. löggjafarþing 2007–2008.	Prentað upp.

Þskj. 762 — 292. mál.	Leiðrétting.

Nefndarálit

um frv. til l. um samgönguáætlun.

Frá samgöngunefnd.

Nefndin hefur fjallað um málið og fengið á sinn fund Ragnhildi Hjaltadóttur frá sam
gönguráðuneyti, Jón Rögnvaldsson og Gunnar Gunnarsson frá Vegagerðinni, Ólaf Bjarnason frá Reykjavíkurborg, Hermann Guðjónsson frá Siglingastofnun og Signýju Sigurðardóttur frá Samtökum verslunar og þjónustu.

Umsagnir um málið bárust frá Slysavarnaskóla sjómanna, Siglingastofnun Íslands, Vega
gerðinni, Grindavíkurbæ, Reykjavíkurborg, Flóahreppi, Samtökum verslunar og þjónustu, Hafnasambandi Íslands, Bláskógabyggð, Dalvíkurbyggð, rannsóknarnefnd umferðarslysa, Vestmannaeyjabæ, Byggðastofnun, Sveitarfélaginu Álftanesi, Sveitarfélaginu Skagafirði, Ferðamálastofu, Landssamtökum hjólreiðamanna, Landhelgisgæslu Íslands, Eyþingi – Sam
bandi sveitarfélaga í Eyjafirði og Þingeyjarsýslum, ríkislögreglustjóra, Slysavarnafélaginu Landsbjörg, Landssambandi björgunarsveita, Bændasamtökum Íslands, Vopnafjarðarhreppi, Sveitarfélaginu Árborg, Umhverfisstofnun og Ásahreppi.

Með frumvarpinu eru lagðar til breytingar á framkvæmd samgönguáætlunar. Í fyrsta lagi er ætlunin að gera skýrara að samgönguáætlun er í raun ein áætlun til tólf ára og að hver fjögurra ára áætlun er nánari sundurliðun á viðkomandi tímabili innan hennar. Í öðru lagi er lagt til að við upphaf vinnu samgönguráðs hafi ráðherra sett fram stefnumið sín og fjárhags
ramma. Í þriðja lagi er gert ráð fyrir að heimilað verði að endurskoða samgönguáætlun oftar en á fjögurra ára fresti. Í fjórða lagi er leitast við að skapa skýrari ramma um samgönguáætl
un og þau markmið sem unnið er að með henni. Í fimmta lagi gefst möguleiki á annars konar framsetningu samgönguáætlunar en með þeirri kaflaskiptingu sem nú er. Í sjötta lagi verði tryggt að forstöðumenn allra samgöngustofnana sem heyra undir samgönguráðuneytið eigi sæti í samgönguráði ef breytingar verða á því hvaða stofnanir það eru.

Á fundum nefndarinnar kom fram að samgönguáætlun er rammaáætlun og að hver fjög
urra ára áætlun er framkvæmdaáætlun innan hennar en það er áherslubreyting frá gildandi lögum. Telur nefndin það markmið eðlilegt en getur ekki fallist á að unnt sé að binda hendur löggjafans þannig að Alþingi sé óheimilt að samþykkja fjögurra ára áætlun án þess að tólf ára áætlun hafi verið samþykkt, sbr. 2. málsl. 6. gr. frumvarpsins, og leggur því til að sá málsliður falli brott.

Þá ræddi nefndin á fundum sínum um samgönguáætlun en þar skal mörkuð stefna og markmið fyrir allar greinar samgangna næstu 12 árin. Með vísan til aukinnar áherslu á al
menningssamgöngur þykir nefndinni ástæða til að telja þær sérstaklega upp innan samgöngu
greinanna í 2. mgr. 2. gr. og leggur til breytingu á frumvarpinu vegna þess. Þá telur nefndin einnig rétt vegna aukinnar áherslu á umhverfismál að geta umhverfismála sérstaklega í greininni og leggur til breytingar á frumvarpinu þar að lútandi.

Þá kom fram að litið er á samgöngugreinarnar sem eina heild og samkvæmt því er í frum
varpinu gert ráð fyrir að samgönguáætlun verði ekki lengur kaflaskipt eftir einstökum grein
um heldur svæðum. Telur nefndin að það geti verið til einföldunar í framkvæmd.

Loks ræddi nefndin um skipan samgönguráðs og telur nefndin rétt að fram fari endur
skoðun á skipan ráðsins.

Nefndin leggur til að frumvarpið verði samþykkt með eftirfarandi

BREYTINGUM:

1.	Á undan orðinu hafnamála" í 1. málsl. 2. mgr. 2. gr. komi: almenningssamgangna.

2.	Í stað orðanna og öryggismála" í 1. málsl. 2. mgr. 2. gr. komi: öryggismála og um
hverfismála.

3.	2. málsl. 6. gr. falli brott.

Guðni Ágústsson var fjarverandi við afgreiðslu málsins.

Alþingi, 6. mars 2008.

Ólöf Nordal,

varaform., frsm.

Karl V. Matthíasson.

Árni Þór Sigurðsson.

Árni Johnsen.

Valgerður Bjarnadóttir.

Björk Guðjónsdóttir.

Ármann Kr. Ólafsson.

Guðjón A. Kristjánsson.